

VLADA REPUBLIKE HRVATSKE

Zagreb, 14. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Domagoja Hajdukovića, u vezi s transparentnošću rada Ministarstva obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 PRIJEDLOG

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Domagoja Hajdukovića, u vezi s transparentnošću rada Ministarstva obrane - odgovor Vlade

Zastupnik u Hrvatskome saboru, Domagoj Hajduković, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s transparentnošću rada Ministarstva obrane.

Na navedeno zastupničko pitanje Vlada Republike Hrvatske, daje sljedeći odgovor:

Ministarstvo obrane obavlja rad transparentno i ima utvrđena pravila upravljanja i vođenja, kao i izvješćivanja i nadzora koje provodi u skladu sa zakonom i provedbenim propisima. Na službenoj internetskoj stranici Ministarstva obrane [www.morh.hr](http://www.morh.hr) svakodnevno se objavljuju priopćenja o radu i aktivnostima Ministarstva obrane i Hrvatske vojske.

Ministarstvo obrane svake proračunske godine javno prezentira plan nabave, a prvi put od 2017. godine Ministarstvo obrane nema niti jedan postupak nabave koji je klasificiran stupnjem tajnosti.

Isto tako, Ministarstvo obrane je prvi put dobilo bezuvjetno mišljenje Državnog ureda za reviziju o financijskim izvještajima i poslovanju za 2017. godinu.

Što se tiče troškova vježbe Velebit 18 i njezine provedbe navodimo kako su rezultati raščlambe i troškovi ove najsloženije vojne vježbe od završetka Domovinskoga rata predstavljeni javnosti odmah nakon završetka vježbe.

Vezano uz projekt višenamjenskoga borbenog aviona,sve informacije i podaci o tome procesu nabave sadržani su u Izvješću Vlade Republike Hrvatske na Interpelaciju o radu Vlade Republike Hrvatske radi postupanja Vlade Republike Hrvatske vezanih uz nabavku eskadrile višenamjenskih borbenih aviona, koje je prihvaćeno na sjednici Vlade Republike Hrvatske 7. veljače 2019. godine i dostavljeno Hrvatskome saboru.

Eventualno potrebna dodatna obrazloženja u vezi s pitanjem zastupnika, dat će Damir Krstičević, potpredsjednik Vlade Republike Hrvatske i ministar obrane.

 PREDSJEDNIK

 mr. sc. Andrej Plenković